Oʻzbekiston Respublikasining “Texnik jihatdan tartibga solish toʻgʻrisida”gi Qonunini amalga oshirish chora-tadbirlari haqida
(law, 2024-12-28)

Oʻzbekiston Respublikasining “Texnik jihatdan tartibga solish toʻgʻrisida”gi Qonunini amalga oshirishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasining “Texnik jihatdan tartibga solish toʻgʻrisida”gi Qonuniga muvofiq: texnik jihatdan tartibga solish sohasidagi ekspert komissiyasi maxsus vakolatli davlat organi va (yoki) vakolatli respublika ijro etuvchi hokimiyat organlari huzurida texnik reglamentlar loyihalarini, ularga doir oʻzgartirish va qoʻshimchalarni ekspertizadan oʻtkazish, shuningdek, amaldagi texnik reglamentlarni bekor qilish boʻyicha takliflar hamda ularga oid xulosalar tayyorlash uchun tuzilishi; yangi texnik reglament ishlab chiqilgan yoki amaldagilariga oʻzgartirishlar kiritilgan taqdirda, texnik reglamentlarni ishlab chiquvchilar Jahon savdo tashkilotiga (keyingi oʻrinlarda — JST) aʼzo davlatlar va manfaatdor tomonlarga Axborot markazi orqali tegishli axborot (xabarnoma)larni taqdim qilishi nazarda tutilganligi maʼlumot uchun qabul qilinsin. 2. JSTning Savdodagi texnik toʻsiqlar (keyingi oʻrinlarda — STT) toʻgʻrisidagi bitimi doirasida maʼlumot almashish va STT masalalari boʻyicha xabar berish funksiyalarini bajarish maqsadida Vazirlar Mahkamasi huzuridagi Oʻzbekiston texnik jihatdan tartibga solish agentligining Oʻzbekiston Standartlar instituti tuzilmasida xodimlarning belgilangan umumiy soni doirasida 4 ta shtat birligi ajratilgan holda, Savdodagi texnik toʻsiqlar boʻyicha axborot markazi (keyingi oʻrinlarda — Axborot markazi) tashkil etilsin. Axborot markaziga respublikada texnik reglamentlar va muvofiqlikni baholash tartib-qoidalarini ishlab chiqish, qabul qilish va amaliyotda qoʻllash boʻyicha JST kotibiyati, JSTga aʼzo davlatlar va boshqa manfaatdor tomonlar bilan axborot almashish boʻyicha hamkorlik qilish vazifalari yuklansin. Ijro etuvchi hokimiyat organlari JST kotibiyati va unga aʼzo davlatlarni STT masalalari boʻyicha xabardor qilish va ular tomonidan kelib tushgan soʻrovlarga oʻz vakolati doirasida batafsil javob tayyorlashi hamda zarur maʼlumotlar bilan birga Axborot markaziga taqdim etilishini taʼminlasin. 3. Quyidagilarni nazarda tutuvchi: a) Texnik jihatdan tartibga solish sohasidagi ekspert komissiyasi toʻgʻrisidagi nizom 1-ilovaga muvofiq: ekspert komissiyasini shakllantirishning umumiy qoidalari; ekspert komissiyasining vazifa va huquqlari, komissiya aʼzolarining majburiyatlari va javobgarligi; ekspert komissiyasi faoliyatini tashkil etish, komissiyaning ishchi organlari vakolatlari; ishlab chiqilgan texnik reglamentlar, ularga kiritiladigan oʻzgartirish va qoʻshimchalarning loyihalarini ekspertizadan oʻtkazish, shuningdek, texnik reglamentlarni bekor qilish boʻyicha takliflarni koʻrib chiqish tartibi; b) Savdodagi texnik toʻsiqlar boʻyicha axborot markazi toʻgʻrisidagi nizom 2-ilovaga muvofiq tasdiqlansin: Axborot markazi faoliyatining asosiy yoʻnalishi; JST Kotibiyatiga va boshqa manfaatdor tomonlarga xabarnomalarni tayyorlash va taqdim etish tartibi; JSTga aʼzo mamlakatlardan STT sohasida ishlab chiqilishi rejalashtirilayotgan yoki qabul qilingan hujjatlar toʻgʻrisidagi xabarnomalarni qabul qilish, qayta ishlash va muhokama qilish tartibi; JSTning STT boʻyicha xabarnomasi shakli, uni toʻldirish yoʻriqnomasi. 4. Oʻzbekiston Respublikasi Hukumatining 3-ilovaga muvofiq ayrim qarorlariga oʻzgartirishlar kiritilsin. 5. Oʻzbekiston Respublikasi Hukumatining 4-ilovaga muvofiq ayrim qarorlari oʻz kuchini yoʻqotgan deb hisoblansin. 6. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev zimmasiga yuklansin. 1. Ushbu Nizom texnik jihatdan tartibga solish sohasidagi ekspert komissiyasini (keyingi oʻrinlarda — ekspert komissiyasi) shakllantirish va ularning faoliyatini tashkil etish tartibini belgilaydi. 2. Ekspert komissiyasi ishlab chiqilgan texnik reglamentlarni, texnik reglamentlarga kiritiladigan oʻzgartirish va qoʻshimchalar loyihalarini (keyingi oʻrinlarda — texnik reglamentlar loyihalari) ekspertizadan oʻtkazish, shuningdek, amaldagi texnik reglamentlarni bekor qilish boʻyicha takliflar hamda ular yuzasidan xulosalar tayyorlash uchun Vazirlar Mahkamasi huzuridagi Oʻzbekiston texnik jihatdan tartibga solish agentligi va (yoki) tegishli sohada davlat siyosatini yurituvchi respublika ijro etuvchi hokimiyat organlari (keyingi oʻrinlarda — vakolatli organlar) huzurida tuziladi. 3. Texnik reglamentlar loyihalari texnik jihatdan tartibga solish sohasidagi qonunchilik hujjatlariga muvofiqligini baholash, shuningdek, mahsulotlar va (yoki) jarayonning xavfsizligini taʼminlash uchun zarur boʻlgan minimal talablar yetarli darajada belgilanganligini, ular respublikaning xalqaro majburiyatlariga muvofiqligini, moddiy-texnik bazani hamda ilmiy-texnik jihatdan rivojlantirish darajasiga muvofiqligini tahlil qilish maqsadida ekspertizaga yuboriladi. 4. Ekspert komissiyasi oʻz faoliyatida Oʻzbekiston Respublikasining Konstitutsiyasiga, Oʻzbekiston Respublikasining qonunlariga, Oʻzbekiston Respublikasi Oliy Majlisining palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Vazirlar Mahkamasi qarorlari va farmoyishlariga hamda boshqa qonunchilik hujjatlariga, shuningdek, ushbu Nizomga amal qiladi. 5. Ekspert komissiyasining tarkibi vakolatli organ rahbari tomonidan tasdiqlanadi. 6. Quyidagilar ekspert komissiyasining asosiy vazifalari hisoblanadi: ishlab chiqilgan texnik reglament loyihalarini ekspertizadan oʻtkazish; texnik reglamentlarni qabul qilishga asos boʻlgan holatlar yoki sabablar endilikda mavjud boʻlmasa yoxud ushbu holatlar yoki sabablarning oʻzgarishi savdoga nisbatan kamroq cheklovli taʼsir koʻrsatadigan usullardan foydalanishga imkon beradigan hollarda texnik reglamentlarni bekor qilish boʻyicha takliflarni tayyorlash; oʻz vakolatlari doirasida xulosalar berish, texnik reglamentlarni tasdiqlash yoki takomillashtirishga qaytadan yuborish boʻyicha takliflar kiritish. 7. Ekspert komissiyasi quyidagi huquqlarga ega: texnik reglamentlarni ekspertizadan oʻtkazishga davlat organlari va tashkilotlari, loyihalashtirish, ilmiy-texnik va ilmiy-tadqiqot tashkilotlari hamda tadbirkorlik subyektlari mutaxassislarini jalb etish; ishlab chiquvchi tashkilotlardan, yaʼni davlat organlari va tashkilotlaridan texnik reglamentlar loyihalari boʻyicha zarur axborotni soʻrash va olish; oʻz vakolatlari doirasida tegishli vakolatli organ orqali Vazirlar Mahkamasiga texnik reglamentlarga oʻzgartirish va (yoki) qoʻshimchalar kiritish yuzasidan takliflar kiritish; texnik reglament loyihasining talablari boʻyicha tushuntirish berish uchun ishlab chiquvchilarni jalb qilish. 8. Ekspert komissiyasi aʼzolari: ekspert komissiyasi ishida, qarorlar qabul qilinishida ovoz berishda qatnashishi; koʻrib chiqish uchun kiritilayotgan texnik reglamentlarning loyihalari boʻyicha tegishli xulosalarni oʻz vaqtida taqdim etishi; ushbu Nizom talablariga rioya qilishi lozim. 9. Ekspert komissiyasi aʼzolari ishlab chiqilgan texnik reglamentlar loyihalari, texnik reglamentlarga oʻzgartirish va (yoki) qoʻshimchalar kiritish boʻyicha oʻtkazilgan ekspertizaning toʻliqligi va xolisligi, shuningdek, texnik reglamentlarni bekor qilish boʻyicha takliflar, ular yuzasidan xulosalar tayyorlanishi hamda taqdim etilishi uchun javobgar hisoblanadilar. 10. Ekspert komissiyasi komissiya raisi, rais oʻrinbosari, komissiya kotibi va aʼzolaridan iborat tarkibda shakllantiriladi. Ekspert komissiyasining aʼzolari soni toq va komissiya raisini oʻz ichiga olgan holda kamida 7 kishidan iborat boʻlishi kerak. 11. Vakolatli organning rahbari yoki rahbarning oʻrinbosari ekspert komissiyasi raisi hisoblanadi. 12. Ekspert komissiyasi tarkibiga: texnik reglamentlar talablariga rioya etilishi yuzasidan davlat nazoratini amalga oshiradigan vakolatli organlar va respublika ijro etuvchi hokimiyat organlari vakillari; iqtisodiyot tarmoqlaridagi tadbirkorlik subyektlari (umumiy tarkibga nisbatan 30 foizdan kam boʻlmasligi kerak), Savdo-sanoat palatasi vakillari; loyihalashtirish, ilmiy-texnik va ilmiy-tadqiqot tashkilotlari hamda laboratoriyalar mutaxassislari kiritiladi. 13. Texnik jihatdan tartibga solish obyektining tarmoq mansubligidan kelib chiqqan holda texnik reglament koʻrib chiqilishidan manfaatdor boʻlgan: texnik reglamentni joriy etadigan davlat organlari va tashkilotlari; qayta koʻrib chiqilishi, oʻzgartirishlar kiritilishi yoki texnik reglamentlar qabul qilinishi munosabati bilan bekor qilinishi lozim boʻlgan mahsulotga, jarayonlarga oʻzaro bogʻliq normativ hujjatlarni tasdiqlagan (qoʻllaydigan) davlat organlari va tashkilotlari, texnik qoʻmitalarning yetakchi olimlari va mutaxassislari ham ekspert komissiyasi tarkibiga kiritilishi mumkin. 14. Ekspert komissiyasi tarkibi ushbu Nizomning 12-13-bandlarida koʻrsatilgan tashkilotlar taklifi boʻyicha vakolatli organning qarori bilan tasdiqlanadi. 15. Ekspert komissiyasiga rais rahbarlik qiladi. Ekspert komissiyasi raisi: kun tartibini belgilaydi va ekspert komissiyasining majlislarini chaqiradi; ekspert komissiyasiga yuklangan vazifalarning bajarilishi boʻyicha komissiya aʼzolari ishini muvofiqlashtiradi; ekspert komissiyasining samarali ishlashini taʼminlaydi. 16. Ekspert komissiyasi majlisini rais olib boradi. Ekspert komissiyasi majlisi unda komissiya aʼzolarining toʻrtdan uch qismi qatnashganda huquqiy vakolatli boʻladi. Komissiya raisi ishtirok etmagan taqdirda, majlisni uning oʻrinbosari olib boradi. 17. Ekspert komissiyasining kotibi etib vakolatli organning masʼul xodimi tayinlanadi. Kotib: ekspertizaga kelib tushgan texnik reglament loyihalari va tegishli hujjatlar toʻplamini ekspert komissiyasi aʼzolariga yetkazadi; navbatdagi majlisga barcha zarur hujjatlarning oʻz vaqtida tayyorlanishini taʼminlaydi; kun tartibidagi masalalar boʻyicha ekspert komissiyasi majlislarini oʻtkazish muddati va joyini, shuningdek, taklif etiluvchilarni ekspert komissiyasi raisi bilan kelishadi; Ekspert komissiyasining aʼzolarini va taklif etilgan shaxslarni majlisning oʻtkaziladigan sanasi, vaqti hamda joyi haqida xabardor qiladi. 18. Uzrli sabablarga koʻra majlisda qatnashmagan komissiya aʼzolarini, ularning ovoz berish huquqisiz qatnashayotgan vakillari bilan almashtirish mumkin. 19. Texnik reglament loyihalari ushbu Nizomga 1-ilovada keltirilgan sxemaga asosan ekspertizadan oʻtkaziladi. 20. Davlat organlari va tashkilotlari texnik reglamentlar loyihalarini vakolatli organlar huzuridagi ekspert komissiyasiga ekspertizadan oʻtkazish uchun quyidagilarni ilova qilgan holda kiritadi: texnik reglament yoki texnik reglamentga kiritilayotgan oʻzgartirish va qoʻshimchalar loyihasi; texnik reglamentni ishlab chiqish toʻgʻrisidagi maʼlumotlar eʼlon qilinganligini tasdiqlovchi loyihani ishlab chiqish toʻgʻrisidagi xabarnoma nusxasi; texnik reglament loyihasi boʻyicha manfaatdor tomonlarning hamda jamoatchilik muhokamalari natijasida olingan mulohazalar haqidagi maʼlumotnoma; texnik reglament loyihasini manfaatdor vazirlik va idoralar bilan kelishish natijalari toʻgʻrisida kelishmovchiliklar jadvali (agar mavjud boʻlsa); qabul qilinishi texnik reglament talablariga rioya etilishini taʼminlaydigan standartlar roʻyxati; texnik reglamentda belgilangan mahsulotlar muvofiqligini baholash uchun zarur boʻlgan namunalar olish, sinash va oʻlchash usullarini belgilaydigan standartlarning roʻyxati; texnik reglamentni amalga oshirish boʻyicha tashkiliy va texnik tadbirlar rejasi. 21. Ekspert komissiyasi texnik reglament loyihasini koʻrib chiqish davomida qoʻshimcha materiallarni, shu jumladan, ilmiy-tadqiqot va tajriba-konstruktorlik ishlari boʻyicha hisobotlarni (ishlab chiqarishni texnologik jihatdan tayyorlash natijalarini, sinash laboratoriyalari akkreditatsiyasi toʻgʻrisidagi maʼlumotlar va boshqalar) soʻrashga haqli. 22. Texnik reglament loyihasi ekspert komissiyasi tomonidan uning texnik jihatdan tartibga solish sohasidagi davlat siyosatiga, Oʻzbekiston Respublikasining “Texnik jihatdan tartibga solish toʻgʻrisida”gi Qonuniga va boshqa qonunchilik hujjatlariga muvofiqligi nuqtai nazaridan ekspertizadan oʻtkaziladi. Texnik reglament loyihasining ekspertizasi doirasida quyidagilar amalga oshiriladi: texnik reglament loyihasi sifatli ishlab chiqilganligi, asoslanganligi, dolzarbligi va texnik jihatdan tartibga solish sohasidagi qonunchilik hujjatlariga muvofiqligi baholanadi; mahsulotlar va (yoki) jarayonning xavfsizligini taʼminlash uchun zarur minimal talablar yetarli belgilanganligi, ushbu talablar respublikaning xalqaro majburiyatlariga muvofiqligi, moddiy-texnik bazani hamda ilmiy-texnik jihatdan rivojlantirish darajasiga muvofiqligi tahlil qilinadi; texnik reglamentni qabul qilishdan kelib chiqishi mumkin boʻlgan salbiy oqibatlar tahlil qilinadi; texnik reglament loyihasi texnik reglament bayoni va mazmunining toʻgʻriligi, ekologik norma va talablarga muvofiqligi, oʻlchashlarni yagona birlikda boʻlishini taʼminlash tizimiga muvofiqligi hamda davlat va tarmoq terminologik standartlarida belgilangan ilmiy-texnik atamalar qoʻllanilishi nuqtai nazaridan koʻrib chiqiladi. 23. Ekspert komissiyasi aʼzosi texnik reglament loyihasi olingan paytdan boshlab 15 kalendar kundan ortiq boʻlmagan muddatda ekspertiza natijalari boʻyicha oʻz mulohaza va takliflarini ekspert komissiyasi kotibiga taqdim qiladi. 24. Ekspert komissiyasi majlisida texnik reglament loyihasi yuzasidan ekspertiza natijalari asosidagi mulohaza va takliflar boʻyicha maʼlumotnomalar yoki texnik reglamentlarni bekor qilish toʻgʻrisidagi takliflar va ular yuzasidan xulosalar koʻrib chiqiladi. 25. Texnik reglamentni ishlab chiquvchi ekspert komissiyasining yakuniy yigʻilishida ishtirok etadi. Munozarali masalalar yuzaga kelganda, ishlab chiquvchi ekspert komissiyasiga tegishli xalqaro va (yoki) mintaqaviy standartlarni, qoidalarni hisobga olgan holda ilmiy maʼlumotlarga asoslangan maʼlumotlarni taqdim etishi kerak. 26. Ekspert komissiyasi qarori majlisda ishtirok etgan komissiya aʼzolarining oddiy koʻpchilik ovozi bilan qabul qilinadi. Ovozlar teng boʻlgan taqdirda, komissiya raisining ovozi hal qiluvchi hisoblanadi. Ekspert komissiyasi aʼzosining komissiyaning qabul qilingan qaroridan farq qiladigan alohida fikri majlis bayonida aks ettiriladi yoki yozma shaklda alohida rasmiylashtiriladi hamda ekspert komissiyasi majlisi bayonining uzviy qismi hisoblanadi. 27. Ekspert komissiyasi texnik reglament loyihasi ekspertizasini yakunlab qaror qabul qilgandan soʻng ushbu Nizomga 2-ilovaga muvofiq xulosa tayyorlaydi, unda texnik reglamentning Oʻzbekiston Respublikasining qonunchilik va boshqa normativ-huquqiy hujjatlariga, xalqaro normalar va qoidalarga muvofiqligi yuzasidan asosli xulosalar boʻlishi lozim. 28. Ekspertiza natijalari boʻyicha xulosaga ekspert komissiyasining barcha aʼzolari tomonidan imzo (viza) qoʻyiladi, komissiya raisi tomonidan tasdiqlanadi va bir hafta muddatda komissiya aʼzolariga hamda manfaatdor tomonlarga yuboriladi. 29. Ekspert komissiyasining xulosasi ijobiy boʻlgan taqdirda, texnik reglamentlar loyihalari tasdiqlash uchun belgilangan tartibda Vazirlar Mahkamasiga kiritiladi. 30. Vakolatli organlar ekspert komissiyasining yakuniy xulosasini veb-saytda eʼlon qiladi, shuningdek, belgilangan tartibda texnik jihatdan tartibga solish sohasidagi masʼul vakolatli davlat organi — Vazirlar Mahkamasi huzuridagi Oʻzbekiston texnik jihatdan tartibga solish agentligiga rasmiy veb-saytida eʼlon qilish uchun taqdim etadi. 31. Texnik reglament loyihasi boʻyicha ekspert komissiyasi xulosasini berishning umumiy muddati loyiha kelib tushgan sanadan boshlab 30 kalendar kundan oshmasligi kerak. 32. Ekspert komissiyasi xulosasining asl nusxasi va unga doir materiallar vakolatli organda saqlanadi. Bosqichlar Subyektlar Tadbirlar Ijro muddati 1-bosqich Texnik reglament loyihasini ishlab chiquvchi tashkilot Texnik reglament loyihasini ekspert komissiyasining kotibiga taqdim etadi. Kelib tushgan sana 2-bosqich Ekspert komissiyasining kotibi Komissiya aʼzolariga texnik reglament loyihasini yuboradi. Shu kunning oʻzida 3-bosqich Komissiya aʼzolari Texnik reglament loyihasi boʻyicha oʻzining takliflari va mulohazalarini ekspert komissiyasi kotibiga yuboradi. Zarur hujjatlar olingan paytdan boshlab 15 kalendar kun ichida 4-bosqich Ekspert komissiyasining kotibi Komissiya majlislarini oʻtkazish muddati va joyini, shuningdek, taklif etiluvchilarni komissiya raisi bilan kelishadi. Komissiya aʼzolari va taklif etilgan shaxslarni majlisning oʻtkaziladigan sanasi, vaqti, joyi haqida xabardor qiladi. Komissiya aʼzolari taklif va mulohazalarni olganidan soʻng 5-bosqich Ekspert komissiyasi Ekspertiza natijalari boʻyicha xulosaga ekspert komissiyasining barcha aʼzolari tomonidan viza qoʻyiladi, komissiya raisi tomonidan tasdiqlanadi. Shu kunning oʻzida 6-bosqich Ekspert komissiyasining kotibi Ekspertiza natijalari boʻyicha xulosani komissiya aʼzolariga va manfaatdor tashkilotlarga yuboradi. Bir hafta muddatda __________________________________________________________ (texnik jihatdan tartibga solish sohasidagi vakolatli davlat organining nomi) “Tasdiqlayman” Ekspert komissiyasi raisi _________________________ (F.I.O. va imzo) Texnik reglament loyihasi, texnik reglamentlarga oʻzgartirish va qoʻshimchalar, shuningdek, amal qilish muddati tugagan texnik reglamentlarni bekor qilishga doir takliflar va ular yuzasidan xulosalar boʻyicha texnik jihatdan tartibga solish sohasidagi ekspert komissiyasining 20__ yil __ _______dagi ____-son XULOSASI _________________________ rais ________________________ va aʼzolar ____________lardan (texnik reglamentning nomi) (F.I.O.) (F.I.O.) iborat tarkibdagi texnik jihatdan tartibga solish sohasidagi ekspert komissiyasi tomonidan Texnik jihatdan tartibga solish sohasidagi Ekspert komissiyalari toʻgʻrisidagi nizom asosida _______________________________________ ekspertizasi oʻtkazildi. (texnik reglamentning nomi, texnik reglamentlarga oʻzgartirish va qoʻshimchalar) Ekspertiza natijalari boʻyicha quyidagilar aniqlandi: 1. _________________________________________________________________; 2. _________________________________________________________________; 3. ... Izohlar: Texnik reglament loyihasi boʻyicha mulohazalar va takliflar mavjud boʻlmagan taqdirda, texnik reglament loyihasi Oʻzbekiston Respublikasining “Texnik jihatdan tartibga solish toʻgʻrisida”gi Qonuni 15-moddasiga muvofiq keyinchalik tasdiqlash uchun yuboriladi. Texnik reglament loyihasi boʻyicha mulohazalar va takliflar mavjud boʻlgan taqdirda, ularning toʻliq roʻyxati keltiriladi va texnik reglament loyihasi puxta ishlash hamda Ekspert komissiyasiga takroran taqdim etish uchun ishlab chiquvchiga yuboriladi. Komissiya aʼzolari: ____________________ ____________ (F.I.O.) (imzo) 1. Savdodagi texnik toʻsiqlar boʻyicha axborot markazi toʻgʻrisidagi ushbu Nizom Oʻzbekiston Respublikasining “Texnik jihatdan tartibga solish toʻgʻrisida”gi Qonuniga muvofiq ishlab chiqilgan va Savdodagi texnik toʻsiqlar boʻyicha axborot markazining faoliyatini tashkil etish tartibini belgilaydi. 2. Savdodagi texnik toʻsiqlar boʻyicha axborot markazi (keyingi oʻrinlarda — Axborot markazi) oʻz faoliyatida Oʻzbekiston Respublikasi Konstitutsiyasi, Oʻzbekiston Respublikasining “Texnik jihatdan tartibga solish toʻgʻrisida”gi, “Standartlashtirish toʻgʻrisida”gi, “Muvofiqlikni baholash organlarini akkreditatsiya qilish toʻgʻrisida”gi qonunlari hamda boshqa qonunchilik hujjatlari va ushbu Nizomga amal qiladi. 3. Axborot markazi Vazirlar Mahkamasi huzuridagi Oʻzbekiston texnik jihatdan tartibga solish agentligining Oʻzbekiston Standartlar instituti tuzilmasida alohida boʻlinma shaklida Jahon savdo tashkiloti (keyingi oʻrinlarda — JST) kotibiyati, JST aʼzolari xalqaro va xorijiy standartlashtirish tashkilotlari hamda boshqa manfaatdor tomonlar bilan texnik reglamentlar, standartlar va muvofiqlikni baholash tartib-taomillarini Oʻzbekiston Respublikasi qonunchiligida belgilangan tartibda ishlab chiqish, qabul qilish va qoʻllash masalalari yuzasidan oʻzaro hamkorlik qilish maqsadida tashkil etilgan. 4. Axborot markazi Oʻzbekiston Respublikasi JSTga aʼzo boʻlgan paytdan boshlab, shuningdek, tegishli shartnomalar kuchga kirgandan keyin faoliyat yuritadi. 5. Quyidagilar Axborot markazining asosiy vazifalari hisoblanadi: a) JSTga aʼzo davlatlarni Oʻzbekiston Respublikasida xalqaro standartlarga asoslanmagan yoki mavjud xalqaro standartlardan sezilarli darajada farq qiladigan, qonuniy maqsadlarga erishish uchun zarur va JSTga aʼzo boshqa davlatlar bilan tovarlar savdosiga sezilarli taʼsir koʻrsatishi mumkin boʻlgan yangi texnik reglamentlar yoki muvofiqlikni baholash tartib-taomillari ishlab chiqilayotganligi yoxud mavjud texnik reglamentlar va muvofiqlikni baholash tartib-taomillariga oʻzgartirishlar kiritilayotganligi toʻgʻrisida oʻz vaqtida, ularni ishlab chiqish bosqichida xabarnomalar berish orqali xabardor qilish; b) JSTga aʼzo davlatlarning axborot markazlari va boshqa manfaatdor tomonlarning barcha asoslangan soʻrovlariga tegishli vakolatga ega ijro etuvchi hokimiyat va muvofiqlikni baholovchi organlar bilan hamkorlikda javob berilishini taʼminlash; v) JSTga aʼzo davlatlarning ishlab chiqilayotgan texnik reglamentlar va muvofiqlikni baholash tartib-taomillari toʻgʻrisidagi xabarnomalarga sharhlarini va (yoki) eʼtirozlarini tegishli ijro etuvchi hokimiyat organlariga ularni muhokama qilish, ishlab chiqilayotgan texnik reglamentlar va muvofiqlikni baholash tartib-taomillari loyihalariga zarur oʻzgartirishlar kiritish uchun yuborish; g) JSTga aʼzo davlatlarning Savdodagi texnik toʻsiqlar (keyingi oʻrinlarda — STT) sohasida rejalashtirilgan yoki qabul qilingan choralari toʻgʻrisidagi xabarnomalarni Oʻzbekiston Respublikasining tegishli ijro etuvchi hokimiyat organlari, korxonalari va boshqa manfaatdor tomonlarga ularning soʻroviga koʻra taqdim etish. 6. Axborot markazi tomonidan xabarnomalar berish va soʻrovlarga javob berish mazkur Nizomga 1-ilovadagi sxemaga asosan amalga oshiriladi. 7. Axborot markazi JSTga aʼzo davlatlarning texnik reglamentlarni va muvofiqlikni baholash tartib-taomillarini ishlab chiqish toʻgʻrisidagi xabarnomalarini elektron joʻnatish yagona portaliga obuna boʻladi. 8. Standartlar va texnik reglamentlar, muvofiqlikni baholash tartib-taomillarini ishlab chiqish va qabul qilishning yillik rejalari mazkur Nizomga 2-ilovadagi shaklda taqdim etiladi. 9. Xabarnomalar mazkur Nizomga 3-ilovadagi shaklda taqdim etiladi va quyidagi maʼlumotlarni oʻz ichiga olishi mumkin: ishlab chiqish bosqichida boʻlgan texnik reglamentlar va muvofiqlikni baholash tartib-taomillari haqida maʼlumot; standartlashtirish boʻyicha xalqaro yoki mintaqaviy tashkilotlarga aʼzolik yoki ishtirokchi ekanligi toʻgʻrisida maʼlumot; ishlab chiqilayotgan loyihaning yakuniy matnini yuklab olish manzili toʻgʻrisida maʼlumot, shu jumladan, veb-sayt manzilini (havolasini) koʻrsatish; STT bitimi qoidalarini bajarish bilan bevosita bogʻliq boshqa maʼlumotlar. 10. Xabarnomada aniq bir mahsulot, mahsulotlar guruhi yoki umumiy mahsulotlarga tegishli bir yoki bir nechta texnik reglamentlar va muvofiqlikni baholash tartib-taomillari toʻgʻrisidagi maʼlumotlar boʻlishi mumkin. 11. JSTga aʼzo davlatlarni xabardor qilish rejalashtirilayotgan choralar toʻgʻrisidagi xabarnomalar JST Kotibiyatiga yuborilishidan oldin Vazirlar Mahkamasi huzuridagi Oʻzbekiston Texnik jihatdan tartibga solish agentligi bilan kelishilishi lozim. 12. Rejalashtirilgan choralar toʻgʻrisida JST Kotibiyatiga xabarnomalar JSTga aʼzo davlatlar yangi choralar loyihasi bilan tanishishi, ularni muhokama qilish va qabul qilishda hisobga olinishi lozim boʻlgan oʻz sharhlari va (yoki) eʼtirozlarini taqdim etish imkoniyatiga ega boʻlishlari uchun ishlab chiqarishning dastlabki bosqichida, kelishish uchun kamida 60 kun nazarda tutilgan holda joʻnatilishi kerak. 13. Texnik reglamentlar va muvofiqlikni baholash tartib-taomillari JSTga aʼzo davlatlar va mahalliy sanoat korxonalari yangi choralarga moslashish imkoniyatiga ega boʻlishlari uchun ularni qabul qilish va rasmiy nashrdan soʻng 6 oy oʻtgach kuchga kiritilishi lozim. 14. JSTga aʼzo davlatlarning soʻrovlariga javoblar, qoʻshimcha maʼlumotlar ingliz tilida taqdim etilishi kerak. Agar hujjatlar hajmi katta boʻlsa, asosiy qoidalarni koʻrsatgan holda xabardor qilinayotgan choralar mazmunini ingliz tilida berish mumkin. 15. JSTga aʼzo davlatlar va manfaatdor tomonlarning soʻroviga binoan hujjatlar nusxalarini taqdim etishda uning toʻlov miqdori taqdim etish uchun sarflangan haqiqiy xarajatlarga mutanosib boʻlishi kerak. 16. Axborot markazi JSTga aʼzo davlatlarning STT sohasida reja qilingan yoki qabul qilingan choralari toʻgʻrisida Oʻzbekiston Respublikasining ijro etuvchi hokimiyat organlari, korxonalari va boshqa manfaatdor tomonlarga ularning soʻroviga binoan xabarnomalar yuboradi. 17. JSTga aʼzo davlatlarning xabardor qilingan choralari boʻyicha Oʻzbekiston Respublikasining tegishli ijro etuvchi hokimiyat organlari, korxonalari va boshqa manfaatdorlar tomonida savollar tugʻilsa, Axborot markazi JSTga aʼzo tegishli davlatga soʻrov yuboradi. 18. Axborot markazi JSTga aʼzo davlatlardan soʻrovlarga javob oladi va olingan javoblarni oʻzbek tiliga tarjima qiladi hamda ijro etuvchi hokimiyat organlari, korxonalari va boshqa manfaatdor tomonlarga yuboradi. Bosqichlar Subyektlar Tadbirlar Ijro muddati 1-bosqich Axborot markazi JSTga aʼzo davlatlarning xabarnomalarini elektron joʻnatish portali (https://eping.wto.org)ga obuna boʻladi. Oʻzbekiston JSTga aʼzo boʻlganida 2-bosqich Axborot markazi, Oʻzbekiston texnik jihatdan tartibga solish agentligi Standartlar, texnik reglamentlar, muvofiqlikni baholash tartib-taomillarini ishlab chiqish va qabul qilishning yillik rejalarini taqdim etadi. Har yil yakuni bilan (20-dekabrga qadar) 3-bosqich Axborot markazi, texnik reglamentni ishlab chiquvchi tashkilot Quyidagilarni ilova qilgan holda xabarnoma tayyorlaydi va yuboradi: ishlab chiqish bosqichida boʻlgan texnik reglament va muvofiqlikni baholash tartib-taomillari haqida maʼlumot; ishlab chiqilayotgan yoki qabul qilinayotgan texnik reglamentlar va muvofiqlikni baholash tartib-taomillari toʻgʻrisida dastlabki xabarnomaga qoʻshimchalar. Ushbu hujjat loyihalari ishlab chiqilgan dastlabki bosqichlarda 4-bosqich Axborot markazi Xabarnomada koʻrsatilgan ishlab chiqilgan texnik reglamentlar va muvofiqlikni baholash tartib-taomillari loyihalari boʻyicha JST Kotibiyati va aʼzo davlatlar tomonidan taqdim etilgan sharhlar va (yoki) eʼtirozlarni qabul qiladi. 60 kun mobaynida 5-bosqich Axborot markazi, texnik reglamentni ishlab chiquvchi tashkilot JST Kotibiyati va unga aʼzo davlatlardan texnik reglamentlar va muvofiqlikni baholash tartib-taomillari loyihalari boʻyicha sharhlar va (yoki) eʼtirozlarni tarjima qiladi va tegishli loyiha ishlab chiquvchilariga yuboradi. Sharhlar va eʼtirozlar qabul qilingan kunda T/r Meʼyoriy hujjatning nomi va belgilanishi Ishlab chiqish uchun asos Taqdim etish muddati Ishlab chiqish uchun masʼul 1 2 3 4 5 1. Xabar beruvchi bitim ishtirokchisi: Oʻzbekiston Respublikasi 2. Hujjat ishlab chiquvchi masʼul organ: Masʼul organ nomi va manzili (jumladan, telefon va faks raqami, elektron pochta manzili, veb-sayt): 3. Xabarnoma quyidagi moddalarga muvofiq tayyorlandi: 2.9.2 [ ], 2.10.1 [ ], 5.6.2 [ ], 5.7.1 [ ], boshqalar: 4. Tovarlarning (tashqi iqtisodiy faoliyat tovar nomenklaturasi (TIF TN) kodlari (qoʻshimcha tarzda xalqaro standartlar klassifikatori kodlari koʻrsatilishi mumkin): 5 Hujjat nomi, qaysi tildaligi, sahifalari soni: 6. Choralarning mazmuni tavsifi: 7. Maqsad va asoslash, jumladan, agar zarur boʻlsa, hujjatni qabul qilish uchun yuzaga kelgan dolzarb muammo: 8. Boshqa tegishli hujjatlar: 9. Taxminiy qabul qilish (tasdiqlash) sanasi: Taxminiy joriy qilish sanasi: 10. Sharhlar taqdim etishning yakuniy sanasi: 11. Hujjat loyihasi mavjud manzil: [ ] Axborot markazi yoki boshqa organning manzili aloqa uchun shaxs (I.F.O va egallagan lavozimi) elektron pochta manzili telefon/faks Toʻgʻri toʻldirish boʻyicha qoʻllanma: 1-grafa: har doim Oʻzbekiston Respublikasi koʻrsatiladi; 2-grafa: hujjat loyihasini ishlab chiqqan organ nomi koʻrsatiladi. Bundan tashqari, ushbu loyiha boʻyicha sharh, eʼtiroz va savollarni koʻrib chiqish uchun tayinlangan organ yoki tashkilotning nomi koʻrsatilishi kerak (tashkilotning toʻliq manzili, telefon va faks raqamlari (agar mavjud boʻlsa), uchinchi tomon soʻrovlari uchun elektron pochta va rasmiy veb-sayt manzili ham koʻrsatiladi); 3-grafa: JSTning STT toʻgʻrisidagi bitimi qoidalariga muvofiq tegishli hujjat loyihasi yonidagi maydonga [x] belgisi qoʻyiladi: 4-grafa: odatda erkin matn shaklida va/yoki TIF TN kodlari yoki xalqaro standartlar klassifikatori kodlari yordamida beriladigan tartibga solinadigan tovarlar toʻgʻrisidagi maʼlumotlar keltiriladi. Mutaxassislar va tarjimonlar uchun xabarnomalar tushunarli boʻlishi uchun tovar nomenklaturasini aniq tavsifi zarur, shuning uchun qisqartmalardan foydalanmaslik lozim. 5-grafa: ishlab chiqilayotgan yoki qabul qilingan texnik reglamentlar yoki muvofiqlikni baholash tartib-taomillarining nomi, shuningdek, xabarnoma hujjatidagi sahifalar soni koʻrsatilgan. Shu bilan birga, xabarnoma hujjatlari taqdim etiladigan til(lar) koʻrsatilishi kerak, shuningdek, hujjatni tarjima qilish rejalashtirilganligi yoki tarjima qilingan qisqacha mazmuni mavjudligi qayd etilishi lozim; 6-grafa: taklif qilingan yoki qabul qilingan texnik reglamentlar yoki muvofiqlikni baholash tartib-taomillarning annotatsiyasi boʻlishi kerak. Bu taklif qilinayotgan yoki qabul qilingan choraning asosiy xususiyatlarini aniq va tushunarli (xususan, agar xabarnoma berilgan hujjat JSTning rasmiy tilida boʻlmasa) tavsifi boʻlishi kerak. Bu mutaxassis va tarjimonlar tomonidan xabarnomalarni tushunish uchun muhim. Qisqartmalardan foydalanmaslik kerak; 7-grafa: texnik reglament yoki muvofiqlikni baholash tartib-taomillari loyihasining maqsadi va asosiga bagʻishlangan, jumladan, shoshilinch sabablar tavsifi (agar mavjud boʻlsa). Texnik reglamentlar uchun STT bitimi 2.2-moddasiga, muvofiqlikni baholash tartib-taomillari uchun STT bitimi 5.4-moddasi yoʻnalishida boʻlishi lozim. Misollar: aholi hayoti va sogʻligʻini muhofaza qilish, atrof-muhitni muhofaza qilish, milliy xavfsizlikni taʼminlash va boshqalar. Tavsiyalar 6-qatorda keltirilganlari bilan bir xilda. Texnik reglamentlar yoki muvofiqlikni baholash tartib-taomillari bir emas, bir nechta qonuniy maqsadlarni nazarda tutishi mumkin, bunday holda barcha tegishli qonuniy maqsadlar koʻrsatilishi kerak; 8-grafa: quyidagilar koʻrsatiladi: 1) xabarnoma eʼlon qilingan nashr/veb-sayt nomi, jumladan, sana va raqam; 2) hujjat qabul qilinganidan keyin joylashtiriladigan nashr/veb-sayt nomi; 3) tegishli xalqaro standart yoki boshqa meʼyoriy hujjatga havola; 4) agar hujjatni taqdim etish uchun toʻlov belgilangan boʻlsa, toʻlov miqdori. 9-grafa: 1) texnik reglamentlar yoki muvofiqlikni baholash tartib-taomillari qabul qilinishi kutilayotgan sana; 2) STT bitimining 2.12 va 5.9-moddalari qoidalariga muvofiq texnik reglamentlar yoki muvofiqlikni baholash tartib-taomillari kuchga kirishining kutilayotgan sanasi; 10-grafa: JSTga aʼzo davlatlar STT bitimining 2.9.4; 2.10.3; 3.1. moddalariga muvofiq sharh berishi mumkin boʻlgan sana. Bunda aniq sana belgilanishi lozim. STT bitimining qoidalariga koʻra sharhlarni topshirish muddati 60 kun. 11-grafa: Agar matn Axborot markazida mavjud boʻlsa, unda tegishli maydonga [ x ] belgisi qoʻyilishi kerak. Agar matnni boshqa organdan olish mumkin boʻlsa, ushbu organ bilan aloqa maʼlumotlarini (yaʼni, aloqa qiladigan shaxs, elektron pochta, telefon, pochta manzili va veb-sayt manzili) koʻrsatish kerak. Tegishli xabarnoma yuborilgan texnik reglamentlar va muvofiqlikni baholash tartib-taomillari matnlariga kirishni yanada osonlashtirish uchun veb-sayt manzilini koʻrsatish tavsiya etiladi, u yerdan aʼzolar xabardor qilingan choraning toʻliq matnini yoki matnga tez va oson kirish uchun foydalaniladigan boshqa manbalarni yuklab olish mumkin. 1. Vazirlar Mahkamasining “Bolalar oʻyinchoqlarining xavfsizligi toʻgʻrisidagi umumiy texnik reglamentni tasdiqlash haqida” 2020-yil 24-iyundagi 451-son qarorida: a) qaror nomidagi, 1, 3 va 4-bandlardagi, qarorga ilova nomidagi “umumiy” soʻzi chiqarib tashlansin; b) qarorga ilova bilan tasdiqlangan texnik reglamentning 1-bandidagi “umumiy” va “(keyingi oʻrinlarda — Texnik reglament)” soʻzlari chiqarib tashlansin; v) qarorga ilovaning toʻrtinchi bobi quyidagi tahrirda bayon etilsin: 68. Bolalar oʻyinchoqlari erkin muomalaga chiqarilishidan oldin mazkur texnik reglament talablariga muvofiqligi tasdiqlanishi lozim. Bolalar oʻyinchoqlarining muvofiqligini tasdiqlash sertifikatlashtirish shaklida amalga oshiriladi. Sertifikatlashtirish belgilangan tartibda akkreditatsiyadan oʻtgan sertifikatlashtirish organlari tomonidan 1s, 2s 3s sertifikatlashtirish sxemalarini qoʻllagan holda sertifikatlashtirish tartibiga muvofiq amalga oshiriladi. Sertifikatlashtirish uchun sinashlar Milliy akkreditatsiya tizimi reyestriga kiritilgan sinash laboratoriyalarida amalga oshiriladi. Oʻzbekiston texnik jihatdan tartibga solish agentligi tomonidan tasdiqlanadigan bolalar oʻyinchoqlari xavfsizligi toʻgʻrisidagi texnik reglament talablariga rioya etilishini taʼminlaydigan hamda texnik reglamentlarda belgilangan mahsulotning muvofiqligini baholash uchun zarur boʻlgan, namunalar olish, sinash va oʻlchash usullarini belgilaydigan standartlar roʻyxatidagi hujjatlar qoʻllanmagan hollarda yoki ushbu hujjatlar boʻlmaganda, bolalar oʻyinchoqlarining muvofiqligi ushbu texnik reglamentni 68-bandining b) kichik bandiga asosan (1s, 2s, 3s sxemalar) tasdiqlanadi. Seriyali ishlab chiqarilgan bolalar oʻyinchoqlarini sertifikatlashtirish 1s, 2s sxemalar boʻyicha amalga oshiriladi. Sertifikatlashtirish uchun bolalar oʻyinchoqlari namunalari sertifikatlashtirish organi yoki uning vakolatli vakili tomonidan tanlanadi. Bolalar oʻyinchoqlari partiyasini sertifikatlashtirish 3s sxema boʻyicha amalga oshiriladi. Oʻzbekiston Respublikasi hududiga olib kiriladigan bolalar oʻyinchoqlari partiyasi import qiluvchi yoki ishlab chiqaruvchining vakolatli vakili tomonidan Oʻzbekiston Respublikasi hududiga olib kelingunga qadar sertifikatlashtiriladi. Sertifikatlash uchun bolalar oʻyinchoqlari namunalari sertifikatlashtirish organi tomonidan tanlanadi. a) Bolalar oʻyinchoqlarini sertifikatlashtirishda (1s, 2s, 3s sxemalar) ishlab chiqaruvchi yoki ishlab chiqaruvchining vakolatli vakili, import qiluvchi sertifikatlashtirish organiga quyidagi hujjatlarni taqdim etadi: bolalar oʻyinchoqlarini ishlab chiqarish uchun foydalanilgan hujjatlar (1s, 2s sxemalar); bolalar oʻyinchoqlarining rangli tasvirdagi namunalari; bolalar oʻyinchoqlarining konstruktorlik yoki texnik xususiyatlari berilgan hujjatlar nusxasi; xom ashyo, materiallar va butlovchi qismlar, shuningdek, ularni ishlab chiqaruvchilar va import qiluvchilar toʻgʻrisidagi maʼlumotlar; foydalanish boʻyicha hujjatlari (agar mavjud boʻlsa); Oʻzbekiston texnik jihatdan tartibga solish agentligi tomonidan tasdiqlanadigan bolalar oʻyinchoqlari xavfsizligi toʻgʻrisidagi texnik reglament talablariga rioya etilishini taʼminlaydigan hamda texnik reglamentlarda belgilangan mahsulotning muvofiqligini baholash uchun zarur boʻlgan, namunalar olish, sinash va oʻlchash usullarini belgilaydigan standartlar; bolalar oʻyinchoqlarini ishlab chiqarishga sifat menejment tizimi joriy qilinganligini tasdiqlovchi muvofiqlik sertifikati (2s sxema); shartnoma (yetkazib berish shartnomasi) yoki joʻnatish hujjatlari (bolalar oʻyinchoqlar partiyasi uchun) (2s sxema). Sertifikatlashtirish organi: bolalar oʻyinchoqlarini identifikatsiya qiladi; texnik reglament talablarini qoʻllash va bajarish hamda mahsulotning muvofiqligini baholash (tasdiqlash) uchun zarur namunalarni tanlash qoidalari belgilovchi texnik jihatdan tartibga solish sohasidagi normativ-huquqiy hujjatlar talablariga muvofiqligini tekshirishni tashkil qiladi va sinov bayonnomalarini tahlil qiladi. Ishlab chiqarish holatini tahlil qiladi (1s sxema). Seriyali ishlab chiqarilgan bolalar oʻyinchoqlari uchun muvofiqlik sertifikatining amal qilish muddati 5 yilga, bolalar oʻyinchoqlari partiyasi uchun muvofiqlik sertifikatining amal qilish muddati cheklanmagan vaqtga beriladi. Ishlab chiqaruvchi (ishlab chiqaruvchini vakolatli vakili), import qiluvchi: bolalar oʻyinchoqlari tamgʻasiga muvofiqlik belgisini joylashtiradi; muvofiqligi tasdiqlangandan soʻng quyidagi hujjatlarni shakllantiradi: ushbu texnik reglamentning 68-bandi a) kichik bandida keltirilgan hujjatlarni; sinash bayonnomalarini; ishlab chiqarish holatining tahlili natijalarini; muvofiqlik sertifikatini. Sertifikatlashtirish organi sertifikatlangan bolalar oʻyinchoqlari ustidan inspeksiya nazoratini quyidagi tadbirlar orqali amalga oshiradi: namunalarni belgilangan tartibda akkreditatsiyadan oʻtgan sinov laboratoriyasida (markazda) sinovdan oʻtkazish va (yoki) ishlab chiqarish holatini tahlil qilish (1s sxema); namunalarni belgilangan tartibda akkreditatsiyadan oʻtgan sinov laboratoriyasida (markazda) sinovdan oʻtkazish va ishlab chiqarish obyektini sifat menejmenti tizimini sertifikatlashtirgan sertifikatlashtirish organi tomonidan oʻtkazilgan inspeksiya nazorati natijalarini tahlil qilish (2s sxema). b) Oʻzbekiston Respublikasi Vazirlar Mahkamasi huzuridagi Oʻzbekiston texnik jihatdan tartibga solish agentligi tomonidan tasdiqlanadigan bolalar oʻyinchoqlari xavfsizligi toʻgʻrisidagi texnik reglament talablariga rioya etilishini taʼminlaydigan standartlashtirishga doir hamda mahsulotlarning namunalarini olish, sinov va oʻlchov usullarini belgilovchi texnik jihatdan tartibga solish sohasidagi normativ-huquqiy hujjatlar roʻyxatidagi hujjatlar qoʻllanilmagan hollarda yoki ushbu hujjatlar boʻlmaganda (1s, 2s, 3s sxemalar): ishlab chiqaruvchi (ishlab chiqaruvchining vakolatli vakili), import qiluvchi bolalar oʻyinchoqlari ushbu texnik reglamentning xavfsizlik talablariga muvofiqligini tasdiqlovchi quyidagi hujjatlar toʻplamini sertifikatlashtirish organiga taqdim etadi: bolalar oʻyinchoqlarini ishlab chiqarishda foydalanilgan hujjat (1s, 2s sxemalar); bolalar oʻyinchoqlarining rangli tasvirdagi namunalari; bolalar oʻyinchoqlarining konstruktorlik yoki texnik xususiyatlari berilgan hujjatlar nusxasi; foydalanish boʻyicha hujjatlar (agar mavjud boʻlsa); xom ashyo, materiallar va butlovchi qismlar, shuningdek, ularni ishlab chiqaruvchi va import qiluvchilar toʻgʻrisidagi maʼlumotlar (1s, 2s sxemalar); ushbu texnik reglamentning xavfsizlik talablariga muvofiqligini tasdiqlovchi qabul qilingan texnik yechimlarning tavsifi va xatarlarni baholash hujjatlari; bolalar oʻyinchoqlarini ishlab chiqarishga sifat menejment tizimi joriy qilinganligini tasdiqlovchi muvofiqlik sertifikati (2s sxema); shartnoma (yetkazib berish shartnomasi) yoki joʻnatish hujjatlari (bolalar oʻyinchoqlar partiyasi uchun) (3s sxema). 69. Sertifikatlashtirish organi: Bolalar oʻyinchoqlarini identifikatsiya qiladi; bolalar oʻyinchoqlarini mazkur texnik reglament talablariga muvofiqligi yuzasidan sertifikatlashtiradi. Bunda sertifikatlashtirish organi: ushbu texnik reglamentning xavfsizlik talablaridan kelib chiqib, sertifikatlashtirilayotgan bolalar oʻyinchoqlari uchun aniq xavfsizlik talablarini aniqlaydi; ishlab chiqaruvchi tomonidan amalga oshirilgan ushbu texnik reglamentlarning xavfsizlik talablari bajarilishini tasdiqlovchi qabul qilingan texnik yechimlarni tahlil qilish va xatarlarni baholashni amalga oshiradi; oʻyinchoqlarning muvofiqligini tasdiqlash uchun Texnik reglament talablarini qoʻllash va bajarish hamda mahsulotning muvofiqligini baholash (tasdiqlash) uchun zarur boʻlgan namunalarni tanlash qoidalarini belgilovchi texnik jihatdan tartibga solish sohasidagi normativ hujjatlar roʻyxatidan ushbu belgilangan aniq xavfsizlik talablarini aniqlash uchun sinov usullari standartlarini aniqlaydi; sinovlar oʻtkazilishini tashkil etadi va sinash bayonnomalarini tahlil qiladi; ishlab chiqarish holatini tahlil qiladi (1s sxema). Seriyali ishlab chiqarilgan bolalar oʻyinchoqlari uchun muvofiqlik sertifikatining amal qilish muddati 5 yilga, bolalar oʻyinchoqlari partiyasi uchun muvofiqlik sertifikatining amal qilishi cheklanmagan muddatga beriladi. Ishlab chiqaruvchi (ishlab chiqaruvchining vakolatli vakili), import qiluvchi: bolalar oʻyinchoqlari tamgʻasiga muvofiqlik belgisini joylashtiradi; muvofiqligi tasdiqlangandan soʻng quyidagi hujjatlarni shakllantiradi: ushbu texnik reglamentning 69-bandida keltirilgan hujjatlarni; sinash bayonnomalarini; ishlab chiqarish holati tahlili natijalarini; muvofiqlik sertifikatini. Sertifikatlashtirish organi sertifikatlangan bolalar oʻyinchoqlari ustidan inspeksiya nazoratini quyidagi tadbirlar orqali amalga oshiradi: namunalarni belgilangan tartibda akkreditatsiyadan oʻtgan sinov laboratoriyasida (markazda) sinovdan oʻtkazish va (yoki) ishlab chiqarish holatini tahlil qilish (1s sxema); namunalarni belgilangan tartibda akkreditatsiyadan oʻtgan sinov laboratoriyasida (markazda) sinovdan oʻtkazish va ishlab chiqarish obyektini sifat menejmenti tizimini sertifikatlashtirgan sertifikatlashtirish organi tomonidan oʻtkazilgan audit natijalarini tahlil qilish (2s sxema). 70. Bolalar oʻyinchoqlariga tegishli hujjatlar toʻplami ishlab chiqaruvchilar tomonidan bolalar oʻyinchoqlarining ishlab chiqarilishi toʻxtatilgan (bekor qilingan) kundan, bolalar oʻyinchoqlarini import qiluvchilar tomonidan soʻnggi mahsulot sotilgan kundan boshlab kamida 10 yil davomida saqlanishi kerak”. 2. Vazirlar Mahkamasining “Mineral oʻgʻitlar xavfsizligi toʻgʻrisidagi umumiy texnik reglamentni tasdiqlash haqida” 2022-yil 1-martdagi 91-son qarorida qaror nomidagi, 1, 3 va 5-bandlardagi, qarorga ilovalar nomidagi, qarorga ilova bilan tasdiqlangan texnik reglamentning 1-bandidagi “umumiy” soʻzi chiqarib tashlansin. 3. Vazirlar Mahkamasining “Yongʻin xavfsizligini taʼminlash va yongʻin oʻchirish vositalariga qoʻyiladigan talablar toʻgʻrisidagi umumiy texnik reglamentni tasdiqlash haqida” 2022-yil 28-sentabrdagi 536-son qarorida qaror nomidagi, 1-bandidagi, qarorga ilova nomidagi, qarorga ilova bilan tasdiqlangan texnik reglamentning 1-bandidagi, qarorga ilova bilan tasdiqlangan texnik reglamentga ilova nomidagi “umumiy” soʻzi chiqarib tashlansin. 4. Vazirlar Mahkamasining “Foydalanishga topshiriladigan harakatdagi temir yoʻl tarkibi xavfsizligi toʻgʻrisidagi umumiy texnik reglamentni tasdiqlash haqida” 2022-yil 28-sentabrdagi 537-son qarorida qaror nomidagi, 1 va 4-bandlaridagi, qarorga ilovalar nomidagi, qarorga ilova bilan tasdiqlangan texnik reglamentning 1-bandidagi, qarorga ikkinchi ilova birinchi bosqichining chora-tadbirlar ustunidagi “umumiy” soʻzi chiqarib tashlansin. 6. Vazirlar Mahkamasining “Taʼlim muassasalari uchun matbaa mahsulotlari xavfsizligi talablarini belgilashning umumiy texnik reglamentini tasdiqlash toʻgʻrisida” 2022-yil 28-dekabrdagi 726-son qarorida: a) qaror nomidagi, 1-bandidagi, qarorga ilova bilan tasdiqlangan texnik reglamentning nomidagi, qarorga ilova bilan tasdiqlangan texnik reglamentning 1-bobi birinchi paragrafidagi, qarorga ilova bilan tasdiqlangan texnik reglamentning 43-bandi sakkizinchi xatboshisidagi “umumiy” soʻzi chiqarib tashlansin. b) qarorga ilova bilan tasdiqlangan texnik reglamentning 1-bandi uchinchi xatboshisi chiqarib tashlansin. 1. Vazirlar Mahkamasining “Texnik jihatdan tartibga solish toʻgʻrisida”gi Oʻzbekiston Respublikasi Qonunini amalga oshirishni davom ettirish chora-tadbirlari haqida”gi 2010-yil 10-maydagi 86-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga qoʻshimchalar kiritish toʻgʻrisida” 2016-yil 8-sentabrdagi 289-son qaroriga ilova. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2020-yil 16-yanvardagi 30-son qaroriga 2-ilovaning 5-bandi. 4. Vazirlar Mahkamasining “Oʻzbekiston Respublikasi Investitsiyalar va tashqi savdo vazirligi huzuridagi Oʻzbekiston texnik jihatdan tartibga solish agentligi toʻgʻrisidagi va Oʻzbekiston texnik jihatdan tartibga solish agentligining Texnik jihatdan tartibga solish, standartlashtirish, sertifikatlashtirish va metrologiya sohasida davlat nazorati departamenti toʻgʻrisidagi nizomlarni tasdiqlash haqida” 2022-yil 11-martdagi 114-son qaroriga 3-ilovaning 5-bandi.